钦定古今图书集成/方舆汇编/职方典/第1523卷 > 形胜附
## 钦定古今图书集成/方舆汇编/职方典/第1523卷 > 形胜附

本府。〈《贵筑县》州郭。〉

《明一统志》：“东阻五溪，西距盘江。”

据荆楚之上游，为滇南之门户。

《旧志》：冨水绕前，贵山拥后，复岭四塞，西南都会。笔峰拔地，天马腾空，两关雄峙，五行得令。龙里。县

负山阻溪入省咽喉

贵定县

四山排戟一水拖蓝

修文县

带山阻河西土要冲

开州

据清江之险，以控蛮彝。

定番州

四水交流八番拱卫

广顺州

《明一统志》：“山广箐深，重冈叠寨。”

山连普里壤接泗城